Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 818

4. A kereskedelem-marketing, üzleti adminisztráció szakmai alapozó oktatás kiemelt fejlesztési feladatai A modulok teljesítése során: – a tanulók készüljenek fel a felnőtt lét szerepeire, – fejlődjön a tanulók ismeretelemző és ismeret alkalmazási képessége, – a tanulók munkája, tevékenysége legyen átgondolt, célszerű, eredményes, – fejlődjön a tanulók írásos és a szóbeli szakmai kommunikációs képessége, – alakuljon ki, erősödjön a tanulók saját munkájukkal kapcsolatos igényessége, – a tanulók törekedjenek a szóbeli kommunikációban a nyelv, a szakkifejezések szabatos használatára, – alakuljon ki a tanulókban az önálló szakmai tanulás, a feladatmegoldás igénye, – a tanulók érezzék meg az eredményeik, tevékenységük értékét, örömét, – a tanulók váljanak képessé különböző ismeretforrások használatára, az információk helyes értelmezésére, az ismeretek alkalmazására, – a tanulók tevékenységeiben az embertársainak a tisztelete váljék meghatározóvá, – fejlődjenek a tanulók ismeretalkotó, önálló tapasztalatszerző, valamint a gyakorlati feladatmegoldó képességei, – a tanulók használják fel a mindennapi életükben, az iskolai tevékenységükben az iskolai éveik során elsajátított szakmai alapozó ismereteket, – alakuljon ki a személyi, a munkahelyi, a technológiai higiénia betartásának az igénye, – erősödjön a szakmai motiváció, váljon tudatossá a szakmaválasztás, – a tanulók ismerjék meg a szakmai tevékenységekhez szükséges információk kiválasztásának, rendszerezésének a módjait, – alakuljon ki a tanulók alapvető eszközhasználati ismerete. 2006/79/II. szám

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes